**คำนำ**

แผนการดำเนินงาน ประจำปี ๒๕63 ขององค์การบริหารส่วนตำบลแก่งผักกูด จัดทำขึ้นตามตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติมฉบับที่ ๒ พ.ศ. 2559 โดยมีจุดมุ่งหมายเพื่อแสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบลแก่งผักกูด ประจำปีงบประมาณ พ.ศ.2563

แผนดำเนินงานดังกล่าวเป็นเอกสารที่รวบรวมแผนการดำเนินงาน ประจำปีพ.ศ.๒๕63 ซึ่งเป็นโครงการและกิจกรรมที่ดำเนินการจริงทั้งหมดขององค์การบริหารส่วนตำบลแก่งผักกูด และตามข้อบัญญัติงบประมาณรายจ่ายประจำปี พ.ศ.๒๕63 โดยจำแนกรายละเอียดที่สอดคล้องกับแผนยุทธศาสตร์การพัฒนาและแนวทางการพัฒนา เพื่อให้ทราบถึงกิจกรรมการพัฒนาที่แสดงถึงโครงการ/กิจกรรม รายละเอียดของกิจกรรม งบประมาณและสถานที่ดำเนินงาน หน่วยงาน และระยะเวลาในการดำเนินงาน ที่ชัดเจนจริงทั้งหมด ดังนั้นแผนการดำเนินการจึงเป็นเครื่องมือสำคัญในการบริหารของผู้บริหารท้องถิ่น เพื่อเป็นแนวทางการพัฒนาท้องถิ่นควบคุมการดำเนินงานในพื้นที่ได้อย่างเหมาะสมและมีประสิทธิภาพ และยังเป็นเครื่องมือในการติดตามการดำเนินงานและการประเมินผลด้วย

องค์การบริหารส่วนตำบลแก่งผักกูด หวังเป็นอย่างยิ่งว่าแผนการดำเนินงาน ประจำปี พ.ศ.๒๕63 ที่จัดทำขึ้นจะเป็นเครื่องมือและแนวทางในการบริหารงานของผู้บริหารท้องถิ่น เพื่อนำไปสู่การแก้ไขปัญหาให้ตรงประเด็นตามความต้องการของประชาชนในท้องถิ่นได้อย่างแท้จริง และเป็นเครื่องมือในการติดตามประเมินผลการพัฒนาท้องถิ่นของคณะผู้บริหารท้องถิ่นต่อไป

งานนโยบายและแผน

องค์การบริหารส่วนตำบลแก่งผักกูด

ตุลาคม 2562

**สารบัญ**

**หน้า**

**ส่วนที่ 1 บทนำ**

* บทนำ 1
* วัตถุประสงค์ของแผนการดำเนินงาน 1
* ขั้นตอนการจัดทำแผนการดำเนินงาน 1-3
* ประโยชน์ของแผนการดำเนินงาน 4
* สภาพทั่วไปและข้อมูลพื้นฐาน 5-9

**ส่วนที่ 2 บัญชีโครงการ/กิจกรรม**

* บัญชีโครงการ/กิจกรรม 10
* บัญชีสรุปจำนวนโครงการและงบประมาณ (แบบ ผด. 01) 11-12
* บัญชีโครงการ/กิจกรรม/งบประมาณ (แบบ ผด. 02) 13 - 22

**ภาคผนวก**

* ประกาศใช้แผนการดำเนินงาน ประจำปี พ.ศ. 2563

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ส่วนที่ 1 บทนำ**

**ส่วนที่ 1 บทนำ**

**๑. บทนำ**

กระทรวงมหาดไทยได้กำหนดให้องค์กรปกครองส่วนท้องถิ่น จัดทำแผนยุทธศาสตร์การพัฒนา แผนพัฒนาท้องถิ่น และแผนการดำเนินงานตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติมฉบับที่ ๒ พ.ศ. 2559 ซึ่งแผนดำเนินงานนี้จัดทำขึ้นโดยมีจุดมุ่งหมายเพื่อแสดงถึงรายละเอียดแผนงาน โครงการพัฒนาและกิจกรรม ที่ดำเนินการจริงทั้งหมดในพื้นที่องค์การบริหารส่วนตำบลแก่งผักกูด ประจำปีงบประมาณ พ.ศ.๒๕63 แผนดำเนินงานจึงเป็นเอกสารที่ระบุผลงาน โครงการพัฒนาและกิจกรรมทั้งหมดที่ดำเนินการในปีงบประมาณ พ.ศ.๒๕63 ทำให้แนวทางในการดำเนินงานในปีงบประมาณ พ.ศ.๒๕63 ขององค์การบริหารส่วนตำบล แก่งผักกูด มีความชัดเจนในการปฏิบัติมากขึ้น มีการประสานงานและบูรณาการทำงานกับหน่วยงาน และการจำแนกรายละเอียดต่างๆ ของแผนงานโครงการพัฒนาในแผนการดำเนินงานจะทำให้การติดตามและประเมินผลเมื่อสิ้นปีมีความสะดวกมากขึ้น

แผนการดำเนินงานเป็นเครื่องมือสำคัญในการบริหารงานของผู้บริหารงานท้องถิ่น เพื่อเป็นแนวทางในการพัฒนาท้องถิ่นและควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งเป็นเครื่องมือในการติดตามและประเมินผล ดังนั้นแผนการดำเนินงานจึงมีแนวทางในการจัดทำดังนี้

๑. เป็นแผนที่แยกออกจากแผนพัฒนา และมีลักษณะเป็นแผนดำเนินการ (Action plan)

๒. จัดทำหลังจากที่ได้มีการจัดทำงบประมาณรายจ่ายประจำปีแล้ว

๓. แสดงถึงเป้าหมาย รายละเอียดกิจกรรม งบประมาณ ระยะเวลาที่ชัดเจนและแสดงถึงการ

ดำเนินงานจริง

๔. เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่ขององค์การบริหาร

ส่วนตำบลแก่งผักกูด

**๒. วัตถุประสงค์ของแผนดำเนินงาน**

๑. เพื่อให้ทราบรายละเอียดแผนงาน โครงการการพัฒนาและกิจกรรมการพัฒนาที่ดำเนินการจริงทั้งหมดในพื้นที่

๒. เพื่อให้แนวทางในการดำเนินงานในปีงบประมาณ มีความชัดเจนในการปฏิบัติมากขึ้น

๓.เพื่อลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่างๆ

๔. เพื่อใช้เป็นเครื่องมือสำคัญในการบริหารงานของผู้บริหารงานท้องถิ่น

๕. เพื่อควบคุมการดำเนินงานให้เป็นไปอย่างเหมาะสม และมีประสิทธิภาพ

**๓. ขั้นตอนการจัดทำแผนการดำเนินงาน**

***ขั้นตอนที่ ๑ ขั้นตอนการจัดทำร่างแผน***

คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

/ขั้นตอนที่ 2...

***ขั้นตอนที่ ๒ ขั้นตอนการพิจารณาร่างแผน***

คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน

***ขั้นตอนที่ ๓ การประกาศใช้แผนการดำเนินงาน***

คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นเพื่อประกาศใช้แผนการดำเนินงาน ทั้งนี้ ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

“การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น”

**แผนการดำเนินงาน ประจำปีงบประมาณ พ.ศ. ๒๕๖3 มีรายละเอียดเค้าโครงการดังนี้**

**ส่วนที่ ๑ บทนำ ประกอบด้วย**

๑. บทนำ

๒. วัตถุประสงค์ของแผนการดำเนินงาน

๓. ขั้นตอนการจัดทำแผนการดำเนินงาน

๔. ประโยชน์ของแผนการดำเนินงาน

5. สภาพทั่วไปและข้อมูลพื้นฐาน

**ส่วนที่ ๒ บัญชีโครงการ/กิจกรรม ประกอบด้วย**

๑. บัญชีสรุปจำนวนโครงการและงบประมาณ (แบบผด. ๐๑)

**แบบ ผด. ๐๑**

๒. บัญชีโครงการ/กิจกรรม/งบประมาณ (แบบผด. ๐๒)

/ขั้นตอนการจัดทำ...

**ขั้นตอนการจัดทำแผนการดำเนินงาน**

รัฐวิสาหกิจและหน่วยงานอื่นๆ

องค์กรปกครองส่วนท้องถิ่น หน่วยราชการส่วนกลาง

ส่วนภูมิภาค

**คณะกรรมการสนับสนุนการจัดทำแผนพัฒนาท้องถิ่น**

**รวบรวมแผนงาน โครงการพัฒนา**

**คณะกรรมการสนับสนุนการจัดทำแผนพัฒนาท้องถิ่น**

**จัดทำร่างแผนการดำเนินงาน**

**เสนอคณะกรรมการพัฒนาท้องถิ่น**

**คณะกรรมการสนับสนุนการจัดทำแผนพัฒนาท้องถิ่น**

**พิจารณาร่างแผนการดำเนินงาน**

**คณะกรรมการพัฒนาท้องถิ่น**

**เสนอผู้บริหารท้องถิ่น**

**คณะกรรมการพัฒนาท้องถิ่น**

**ประกาศเป็นแผนการดำเนินงาน**

**ผู้บริหารท้องถิ่น**

**ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวันนับแต่วันที่ตั้งงบประมาณดำเนินการฯ**

**แผนภูมิ : แสดงขั้นตอนการจัดทำแผนการดำเนินงานองค์การบริหารส่วนตำบลแก่งผักกูด ประจำปีงบประมาณ พ.ศ. ๒๕๖3**

/๔. ประโยชน์...

**๔. ประโยชน์ของแผนการดำเนินงาน**

(๑) ทำให้แนวทางในการดำเนินงานในปีงบประมาณขององค์การบริหารส่วนตำบลแกงผักกูดมีความชัดเจนในการปฏิบัติมาขึ้นทำให้แนวทางในการดำเนินงานในปีงบประมาณขององค์การบริหารส่วนตำบลแก่งผักกูดมีความชัดเจนในการปฏิบัติมากขึ้น

(๒) ทำให้การใช้จ่ายงบประมาณขององค์การบริหารส่วนตำบลแก่งผักกูดเป็นไปอย่างมีประสิทธิภาพ

(๓) ใช้เป็นเครื่องมือในการติดตามการดำเนินงานและการประเมินผลทำให้การติดตามและประเมินผลเมื่อสิ้นปีมีความสะดวก รวดเร็วมากยิ่งขึ้น

(๔) ใช้เป็นเครื่องมือสำคัญในการบริหารงานของผู้บริหารท้องถิ่นเพื่อควบคุมการดำเนินงานให้เป็นไปอย่างเหมาะสมและมีประสิทธิภาพ

**สภาพทั่วไปและข้อมูลพื้นฐาน**

**๑. ด้านกายภาพ**

องค์การบริหารส่วนตำบลแก่งผักกูด มีฐานะเป็นนิติบุคคลและเป็นราชการบริหารส่วนท้องถิ่นโดยกระทรวงมหาดไทยได้ประกาศจัดตั้งจากสภาตำบลเดิมเป็นองค์การบริหารส่วนตำบล เมื่อวันที่ 2 มีนาคม 2538 ตามมาตรา 40 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม (ฉบับที่ 5) พ.ศ. 2546 และในปัจจุบันองค์การบริหารส่วนตำบลทะเลวังวัดได้มารวมกับองค์การบริหารส่วนตำบลแก่งผักกูด ตามประกาศกระทรวงมหาดไทย เรื่อง รวมองค์การบริหารส่วนตำบลกับองค์การบริหารส่วนตำบล ลงวันที่ 1 กรกฎาคม 2547 โดยให้เรียก ชื่อว่า องค์การบริหารส่วนตำบลแก่งผักกูด ตั้งอยู่ ในเขตพื้นที่ หมู่ที่ 3 บ้านป่าไผ่ ตำบลแก่งผักกูด อำเภอท่าหลวง จังหวัดลพบุรีอยู่ทางทิศตะวันออกเฉียงใต้ ของอำเภอท่าหลวง ห่างจากที่ว่าการอำเภอท่าหลวง ประมาณ 5 กิโลเมตร ห่างจากจังหวัดลพบุรี 92 กิโลเมตร

**ที่ตั้งและอาณาเขต**

องค์การบริหารส่วนตำบลแก่งผักกูด จัดตั้งเมื่อวันที่ 30 พฤศจิกายน พ.ศ. 2537 ตามประกาศในราชกิจจานุเบกษา เมื่อวันที่ 2 มีนาคม 2538 ตั้งอยู่ทางทิศใต้ของอำเภอท่าหลวง ทางทิศตะวันออกเฉียงเหนือของจังหวัดลพบุรี ประมาณ 92 กิโลเมตร และห่างจากกรุงเทพมหานคร ไปทางทิศเหนือประมาณ 215 กิโลเมตร พื้นที่ประมาณ 91.50 ตารางกิโลเมตร หรือประมาณ 57,187.5 ไร่ (รวมกับองค์การบริหารส่วนตำบลทะเลวังวัด ตั้งแต่วันที่ 22 กรกฎาคม 2547) มีจำนวน 13 หมู่บ้าน

**อาณาเขตติดต่อ**


ทิศเหนือ ติดต่อกับ ตำบลท่าหลวง, อำเภอท่าหลวง จังหวัดลพบุรี

ทิศใต้ ติดต่อกับ ตำบลมะนาวหวาน, ตำบลน้ำสุด อำเภอพัฒนานิคม จังหวัดลพบุรี

ทิศตะวันออก ติดต่อกับ ตำบลซับจำปา อำเภอท่าหลวง จังหวัดลพบุรี

ทิศตะวันตก ติดต่อกับ เขื่อนป่าสักชลสิทธิ์

**แผนที่ตำบลแก่งผักกูด อำเภอท่าหลวง จังหวัดลพบุรี**



**เนื้อที่** องค์การบริหารส่วนตำบลแก่งผักกูด มีเนื้อที่รวม 91.5 ตารางกิโลเมตร หรือประมาณ 57,187.5 ไร่ (รวมกับตำบลทะเลวังวัด) พื้นที่ส่วนใหญ่ยังเป็นเขตป่าสงวนแห่งชาติบางส่วนเป็น สปก. / นส.3 และโฉนดที่ดินมีจำนวนหมู่บ้าน 13 หมู่บ้าน

/ประวัติชุมชน...

**ประวัติตำบลแก่งผักกูด**

**- ประวัติตำบล/ชุมชน**

ประมาณหลายสิบปีก่อนนั้น ฝั่งทิศใต้ของแม่น้ำป่าสัก ยังเป็นป่าสงวนแห่งชาติ ซึ่งเป็นป่า อยู่หนาทึบ มีสัตว์ป่าหลายชนิดอาศัยและมีชาวบ้านซึ่งอพยพมาจากต่างท้องที่ ปลูกบ้านกันอย่างมั่นคง ชาวบ้านมักจะล่าสัตว์ ตัดไม้และประกอบอาชีพเกษตรกรรม จนมีประชากรหนาแน่นซึ่งสมัยนั้น ขึ้นอยู่กับตำบลมะกอกหวาน อำเภอชัยบาดาล จังหวัดลพบุรี

เมื่อประมาณปี พ.ศ. 2519 นายสุเทพ ธารีสาร นายอำเภอชัยบาดาล ได้ปรึกษาหารือกับผู้นำคณะกรรมการสภาตำบล และคณะกรรมการหมู่บ้านได้เล็งเห็นความลำบากของราษฎรในการไปติดต่อราชการสัญจรไปมาลำบาก และด้วยเหตุตำบลมะกอกหวาน อำเภอชัยบาดาลมีพื้นที่กว้างขวางทุรกันดาร เจ้าหน้าที่ของรัฐปกครองบริหารดูแลไม่ทั่วถึง ทำให้เกิดปัญหาโจรผู้ร้าย โดยเฉพาะโจรเรียกค่าไถ่ ปฏิบัติต่อสวัสดิภาพ และทรัพย์สินของประชาชน ประกอบกับชุมชนตำบลมะกอกหวานหนาแน่น นายอำเภอชัยบาดาล จึงได้เสนอจังหวัดขอแยกจากตำบลมะกอกหวานมาเป็นตำบลแก่งผักกูด โดยมี 7 หมู่บ้าน ได้แก่ หมู่ที่ 1 บ้านท่ากรวด, หมู่ที่ 2 บ้านแก่งหิน, หมู่ที่ 3 บ้านป่าไผ่, หมู่ที่ 4 บ้านปึกรี, หมู่ที่ 5 บ้านแก่งผักกูด, หมู่ที่ 6 บ้านเนินทอง, หมู่ที่ 7 บ้านน้ำทด โดยมีนายจันที หาดี เป็นกำนันตำบลแก่งผักกูด สมัยนั้น

ต่อมาเมื่อประมาณเดือนธันวาคม 2521 ได้มีประกาศกระทรวงมหาดไทย จัดตั้งกิ่งอำเภอ ท่าหลวง จังหวัดลพบุรี ประกอบด้วย 4 ตำบล ได้แก่ 1. ตำบลท่าหลวง, 2. ตำบลแก่งผักกูด, 3. ตำบลหนองผักแว่น, 4. ตำบลซับจำปา และต่อมาในปี พ.ศ. 2524 อำเภอท่าหลวงได้มีการจัดตั้งขึ้นอีก 2 ตำบล ได้แก่ 1. ตำบลหัวลำ และตำบลทะเลวังวัด โดยมี นายรังสรรค์ หนุนภักดี เป็นหัวหน้ากิ่งอำเภอท่าหลวง

เมื่อปี พ.ศ. 2537 มีโครงการพระราชดำริก่อสร้างเขื่อนป่าสักชลสิทธิ์ มีราษฎรในเขตตำบลแก่งผักกูด ได้รับผลกระทบจากการสร้างเขื่อนป่าสักชลสิทธิ์ หมู่ที่ 1, 2, 3, 4, 5, 6, 7 และมีการจัดตั้งหมู่บ้านขึ้นมาใหม่ ชื่อบ้านกาญจนาภิเษก เป็นหมู่ที่ 8 ซึ่งมีการอพยพมาจากหลายหมู่มารวมกันเป็นหมู่บ้าน ชัยพัฒนา/บ้านกาญจนาภิเษก ที่ราษฎรได้รับผลกระทบเป็นบางส่วน ปัจจุบันมีพื้นที่ 54.50 ตารางเมตร กิโลเมตร ประมาณ 34,062.50 ไร่

**ประวัติตำบลทะเลวังวัด**

**- ประวัติตำบล/ชุมชน**

(บอกความเป็นมาของตำบล/ชุมชน, ที่มาของชื่อตำบล, ผู้นำในการจัดตั้งตำบล, ฯลฯ)

- ตำบลทะเลวังวัด ตั้งชื่อตามสภาพพื้นที่ หมู่ที่ 1 สภาพพื้นที่จะมีน้ำขัง ในช่วงฤดูฝนน้ำมากปริมาณกว่า 200 – 300 ไร่ ซึ่งมองดูเหมือนทะเล ชาวบ้านจึงเรียกว่า ทะเล ซึ่งประกอบกับพื้นที่ หมู่ที่ 1 และหมู่ที่ 2 มีพื้นที่ติดต่อกันโดยมีลำคลองกั้นกลางในลำคลองสมัยก่อนจะมีสภาพลึกมากเหมือนเหว หรือเป็นวัง และที่สำคัญชาวบ้านได้เจอสิ่งของ ที่บ่งบอกว่าเป็นโบราณสถานเดิมสิ่งที่ชาวบ้านได้เจอคือบาตรพระ เสาโบสถ์ หรือวัด ชาวบ้านจึงเรียกว่า **“วังวัด”** ดังนั้นเมื่อเป็นลักษณะเช่นนี้ ชาวบ้านจึงเรียกรวมกันว่า **“ทะเลวังวัด”**

/ลักษณะเดิม...

ลักษณะเดิมของตำบลทะเลวังวัดก่อนตั้งถิ่นฐานเป็นป่าหนาทึบ มีสัตว์ป่าหลายชนิด เป็นพื้นที่ราบเรียบ อุดมสมบูรณ์เหมาะแก่การเพาะปลูก ทำไร่ และชาวบ้านเรียกป่าแถบนี้ว่า **“ดงพญาเย็น”**

การตั้งถิ่นฐานในครั้งแรกเริ่มประมาณ ปี พ.ศ.2506 โดยเป็นการอพยพของประชาชนเข้ามา จับจองพื้นที่ทำไร่ กลุ่มประชาชนที่อพยพเข้ามากลุ่มแรกเป็นประชาชนในพื้นที่ใกล้เคียง ได้แก่ ประชาชนในเขตอำเภอโคกสำโรง อำเภอบ้านหมี่ จังหวัดลพบุรี อำเภอมโนรม จังหวัดชัยนาท และอำเภอหนองโดน จังหวัดสระบุรี ต่อมาเริ่มมีประชาชนจากพื้นที่อื่นอพยพเข้ามาอยู่มากขึ้น

คนกลุ่มแรกที่เข้ามาอาศัยอยู่ 10 ครอบครัว คือ นายบุญชู เทศศรี, นายสมบุญ บัวรักษา, นายเหลือง สังข์มะลิ, นายเสนาะ สังข์มะลิ และกลุ่มญาติพี่น้องโดยการเริ่มถางทำไร่ข้าวโพด ปลูกบ้านเป็นห้างหรือเพิงชั่วคราวตามพื้นที่ที่ตนจับจอง ต่อมาเมื่อมีการปลูกบ้านเรือนถาวรแต่จะอยู่รวมกันเป็นกลุ่มตามเครือญาติที่อพยพมาคราวเดียวกัน ต่อมาเมื่อมีจำนวนประชากรเพิ่มมากขึ้นจึงได้แต่งตั้งให้นายบุญชู เทศศรี เป็นผู้ใหญ่บ้าน โดยขึ้นอยู่กับอำเภอชัยบาดาล โดยมีกำนันเป๋า เป็นกำนันตำบลชัยบาดาล อำเภอชัยบาดาล จังหวัดลพบุรี และต่อมาได้แยกมาเป็นอำเภอท่าหลวง โดยหมู่บ้านทะเลวังวัด ได้ขึ้นอยู่กับตำบลท่าหลวง หมู่ 3 ตำบลท่าหลวง จังหวัดลพบุรีต่อมา นายบุญชู เทศศรี ซึ่งเป็นผู้ใหญ่บ้านในสมัยนั้น จึงขอจัดตั้งหมู่บ้านได้จำนวน 5 หมู่บ้าน และขอแยกออกจากตำบลท่าหลวง มาเป็นตำบลทะเลวังวัด ในปี พ.ศ.2524 และได้เกิดเป็นตำบลทะเลวังวัด ในวันที่ 1 สิงหาคม พ.ศ. 2525 โดยมีนายบุญชู เทศศรี ได้รับเลือกตั้งจากชาวบ้านให้เป็นกำนัน ตำบลทะเลวังวัดและต่อมาปัจจุบันตำบลทะเลวังวัด ได้ยกฐานะเป็นองค์การบริหารส่วนตำบล ในปี พ.ศ.2540 และได้ยุบรวมกับองค์การบริหารส่วนตำบลแก่งผักกูด ตั้งแต่วันที่ 22 กรกฎาคม 2547

**ลักษณะภูมิประเทศ**

สภาพพื้นที่เป็นที่ราบสูงโล่งเตียน และที่ราบดินตะกอนริมอ่างเก็บน้ำเขื่อนป่าสักชลสิทธิ์ ระดับความสูงของพื้นที่ไม่แตกต่างกันมากนัก ระดับ 36 – 38 เมตร (จากระดับน้ำทะเลปานกลาง) พื้นที่ 80% อยู่ในเขตป่าสงวนชัยบาดาล ปัจจุบันราษฎรได้เข้าทำประโยชน์ทางด้านเกษตรกรรม ได้แก่ อ้อย ข้าวโพด พริก มันสำปะหลัง เป็นต้น สภาพชั้นดินเป็นดินปนลูกรังทำให้ยากต่อการกักเก็บน้ำ

**๒. ด้านการเมือง/การปกครอง**

องค์การบริหารส่วนตำบลแก่งผักกูด แบ่งการปกครองออกเป็น 13 หมู่บ้าน ดังต่อไปนี้

**ตำบลแก่งผักกูด**

|  |  |  |  |  |
| --- | --- | --- | --- | --- |
| **หมู่ที่** | **ชื่อหมู่บ้าน** | **ผู้นำ** | | **ตำแหน่ง** |
| หมู่ที่ 1 | บ้านท่ากรวด | นายสุทิน | สมตัว | ผู้ใหญ่บ้าน |
| หมู่ที่ 2 | บ้านแก่งหิน | นายสังเวย | วงษ์เขียว | ผู้ใหญ่บ้าน |
| หมู่ที่ 3 | บ้านป่าไผ่ | นายสำเริง | เสมอเหมือน | ผู้ใหญ่บ้าน |
| หมู่ที่ 4 | บ้านปึกรี | นางสุบรรณ์ | มัชฌิมา | กำนัน |
| หมู่ที 5 | บ้านแก่งผักกูด | นายสมชาย | มะณี | ผู้ใหญ่บ้าน |
| หมู่ที่ 6 | บ้านเนินทอง | นายสามารถ | หวานใจ | ผู้ใหญ่บ้าน |
| หมู่ที่ 7 | บ้านน้ำทด | นายสมศักดิ์ | โชติช่วง | ผู้ใหญ่บ้าน |
| หมู่ที่ 8 | บ้านกาญจนาภิเษก | นายถาวร | ทำกินดี | ผู้ใหญ่บ้าน |

/ตำบลทะเลวังวัด...

**ตำบลทะเลวังวัด**

|  |  |  |  |  |
| --- | --- | --- | --- | --- |
| **หมู่ที่** | **ชื่อหมู่บ้าน** | **ผู้นำ** | | **ตำแหน่ง** |
| หมู่ที่ 1 | บ้านทะเลวังวัด | นายวิชัย | คำวิชิต | ผู้ใหญ่บ้าน |
| หมู่ที่ 2 | บ้านวังวัด | นายทวีศักดิ์ | อาจมิตร์ | กำนัน |
| หมู่ที่ 3 | บ้านโคกกลาง | นางนุชนาถ | ไทยรัตน์ | ผู้ใหญ่บ้าน |
| หมู่ที่ 4 | บ้านหนองโบสถ์ | นายนิสิต | มณีแย้ม | ผู้ใหญ่บ้าน |
| หมู่ที 5 | บ้านหนองปล้อง | นายสัญญา | ติ้วสุวรรณ์บวร | ผู้ใหญ่บ้าน |

**3. ประชากร**

มีประชากรทั้งสิ้น 5,707 คน จำแนกเป็นรายหมู่บ้าน ดังนี้

ตำบลแก่งผักกูด

|  |  |  |  |  |
| --- | --- | --- | --- | --- |
| หมู่บ้าน | ครัวเรือน | ชาย (คน) | หญิง (คน) | รวม (คน) |
| หมู่ที่ 1 บ้านท่ากรวด | 195 | 277 | 271 | 548 |
| หมู่ที่ 2 บ้านแก่งหิน | 305 | 331 | 282 | 613 |
| หมู่ที่ 3 บ้านป่าไผ่ | 188 | 324 | 305 | 629 |
| หมู่ที่ 4 บ้านปึกรี | 137 | 194 | 204 | 398 |
| หมู่ที 5 บ้านแก่งผักกูด | 80 | 89 | 84 | 173 |
| หมู่ที่ 6 บ้านเนินทอง | 258 | 413 | 368 | 781 |
| หมู่ที่ 7 บ้านน้ำทด | 111 | 171 | 179 | 350 |
| หมู่ที่ 8 บ้านกาญจนาภิเษก | 192 | 319 | 368 | 687 |
| **รวม** | **1,466** | **2,118** | **2,061** | **4,179** |

ตำบลทะเลวังวัด

|  |  |  |  |  |
| --- | --- | --- | --- | --- |
| **หมู่บ้าน** | **ครัวเรือน** | **ชาย (คน)** | **หญิง (คน)** | **รวม (คน)** |
| หมู่ที่ 1 บ้านทะเลวังวัด | 93 | 137 | 137 | 274 |
| หมู่ที่ 2 บ้านวังวัด | 152 | 199 | 220 | 419 |
| หมู่ที่ 3 บ้านโคกกลาง | 58 | 75 | 91 | 166 |
| หมู่ที่ 4 บ้านหนองโบสถ์ | 77 | 110 | 117 | 227 |
| หมู่ที 5 บ้านหนองปล้อง | 144 | 227 | 215 | 442 |
| **รวม** | **524** | **748** | **780** | **1,528** |

**4. สภาพทางสังคม**

**การศึกษา**

โรงเรียนในสังกัดเขตพื้นที่การศึกษาลพบุรี ที่ 2 มีจำนวน 3 โรงเรียน คือ

- โรงเรียนบ้านท่ากรวด หมู่ที่ 1 ต.แก่งผักกูด อ.ท่าหลวง จ.ลพบุรี

- โรงเรียนบ้านเนินทอง หมู่ที่ 6 ต.แก่งผักกูด อ.ท่าหลวง จ.ลพบุรี

- โรงเรียนบ้านทะเลวังวัด หมู่ที่ 1 ต.ทะเลวังวัด อ.ท่าหลวง จ.ลพบุรี

- ศูนย์พัฒนาเด็กเล็กสังกัดองค์การบริหารส่วนตำบลแก่งผักกูด มี 1 แห่ง คือ ศูนย์พัฒนาเด็กเล็กองค์การบริหารส่วนตำบลแก่งผักกูด

/สาธารณสุข...

**สาธารณสุข**

ศูนย์บริการสาธารณสุข / โรงพยาบาลส่งเสริมสุขภาพ จำนวน 2 แห่ง

- โรงพยาบาลส่งเสริมสุขภาพตำบลแก่งผักกูด หมู่ที่ 3 ต.แก่งผักกูด อ.ท่าหลวง จ.ลพบุรี

- โรงพยาบาลส่งเสริมสุขภาพตำบลทะเลวังวัด หมู่ที่ 1 ต.ทะเลวังวัด อ.ท่าหลวง จ.ลพบุรี

**สถานที่ท่องเที่ยว**

- เขื่อนป่าสักชลสิทธิ์ อยู่ในเขตตำบลแก่งผักกูดเป็นบางส่วน

- บึงบัวหลวง อยู่ในเขตตำบลทะเลวังวัด

**สถานประกอบการอุตสาหกรรม**

- โรงงานน้ำตาล ที. เอ็น. จำกัด

- โรงงานผลิต กระดาษ บริษัท กระดาษ วัง เอ็น ทีจำกัด

- โรงงานผลิตปุ๋ยอินทรีย์แผ่นดินทอง

- โรงงานผลิตปุ๋ยอินทรีย์ ตำบลทะเลวังวัด

- โรงงานข้าวงอก

**5. ระบบบริการพื้นฐาน**

**ไฟฟ้า**

ทุกครัวเรือนมีระบบจำหน่ายไฟฟ้าของการไฟฟ้าส่วนภูมิภาคเข้าถึง คิดเป็นร้อยละ 90 (มีระบบการใช้ไฟฟ้าแบบโซล่าเซล จำนวน 3 แห่ง)

**ข้อมูลแหล่งน้ำ**

**การประปา**

ครอบคลุมพื้นที่ ร้อยละ 75 ดังนี้

-หมู่ที่ 1 - 4 ต.แก่งผักกูด ใช้ระบบประปาผิวดินของการประปา อบต.แก่งผักกูด

-หมู่ที่ 5 - 8 ต.แก่งผักกูด ใช้ระบบประปาหมู่บ้าน

-หมู่ที่ 1 - 5 ต.ทะเลวังวัด ใช้ระบบประปาหมู่บ้าน (ปี 2548 ได้งบประมาณจัดสร้างระบบประปา ผิวดินขนาดใหญ่จากกรมทรัพยากรน้ำ)

**6. ระบบเศรษฐกิจ**

**อาชีพของประชากร**

รายได้เฉลี่ยของประชากรส่วนใหญ่เกิดจากภาคเกษตรกรรม มีพื้นที่ทางการเกษตรกรรมอยู่ประมาณ 81.7% ของพื้นที่ทั้งหมดในเขตองค์การบริหารส่วนตำบลแก่งผักกูด โดยมีพืชผลทางการเกษตร ได้แก่ อ้อย ข้าวโพด พริก กระเจี๊ยบเขียว มันสำปะหลัง เป็นต้น โดยเฉลี่ยของประชากร / คน / ปี 57,292 บาท อัตราเฉลี่ยวันละ 300 บาท

**ส่วนที่ 2 บัญชีโครงการ/กิจกรรม**

**ส่วนที่ 2 บัญชีโครงการ/กิจกรรม**

องค์ประกอบ ประกอบด้วยบัญชีสรุปจำนวนโครงการและงบประมาณ และบัญชีโครงการ/กิจกรรม/งบประมาณโดยนำเสนอ ดังนี้

2.1 บัญชีสรุปจำนวนโครงการและงบประมาณ (แบบ ผด. 01)

แบบ ผด. 01 เป็นแบบบัญชีสรุปจำนวนโครงการและงบประมาณ แผนการดำเนินงาน ประจำปีงบประมาณ พ.ศ.2562 ประกอบด้วย ยุทธศาสตร์/แผนงาน จำนวนโครงการที่ดำเนินการ คิดเป็นร้อยละของโครงการทั้งหมด จำนวนงบประมาณ คิดเป็นร้อยละของงบประมาณทั้งหมด หน่วยงานรับผิดชอบ

การจัดทำแผนการดำเนินงานตามแบบ ผด.01 นี้ จะต้องลงรายการยุทธศาสตร์ แผนงาน ให้ครบถ้วนสมบูรณ์ ลงรายการของจำนวนโครงการที่ดำเนินการ การคิดเป็นร้อยละของโครงการทั้งหมด จำนวนงบประมาณ และการคิดเป็นร้อยละของงบประมาณทั้งหมด และต้องระบุหน่วยงานรับผิดชอบและเมื่อลงแต่ละยุทธศาสตร์และแผนงานแล้ว จะต้องรวมผลทุกครั้ง และจะต้องรวมผลในภาพรวมทั้งหมดด้วย

การลงยุทธศาสตร์และแผนงานโดยภาพรวมทั้งหมด ผลของการคิดเป็นร้อยละของโครงการทั้งหมด และการคิดเป็นร้อยละของงบประมาณทั้งหมด จะต้องเป็นร้อยละร้อยเสมอ (100)

2.2 บัญชีโครงการ/กิจกรรม/งบประมาณ (แบบ ผด. 02)

แบบ ผด.02 เป็นแบบบัญชีโครงการ/งบประมาณ แผนการดำเนินงาน ประจำปีงบประมาณ พ.ศ.2562 ประกอบด้วย ยุทธศาสตร์แต่ละยุทธศาสตร์พร้อมแสดงแผนงาน โดยมีลำดับที่/โครงการ/รายละเอียดของกิจกรรมที่เกิดขึ้นจากโครงการ/งบประมาณ (บาท)/สถานที่ดำเนินการ/หน่วยงานรับผิดชอบหลัก/ปีงบประมาณและเดือน โดยเริ่มจากเดือนตุลาคมของปีหนึ่งไปสิ้นสุดเดือนกันยายนอีกปีหนึ่ง

**ภาคผนวก**